CELEX: 62012TN0192
Language: lv
Date: 2012-05-02 00:00:00
Title: Lieta T-192/12: Prasība, kas celta 2012. gada 2. maijā — PAN Europe /Komisija

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/26
            
         Prasība, kas celta 2012. gada 2. maijā — PAN Europe/Komisija
   (Lieta T-192/12)
   2012/C 194/43
   Tiesvedības valoda — angļu
   
      Lietas dalībnieki
   
   
      Prasītājs: Pesticide Action Network Europe (PAN Europe) (Brisele, Beļģija) (pārstāvis — J. Rutteman, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atzīt, ka Komisijas 2012. gada 9. marta lēmums, ar kuru prasītāja lūgums par iekšēju pārskatīšanu tika atzīts par nepieņemamu, ir pretrunā Regulai (EK) Nr. 1367/2006/EK (1) un Orhūsas Konvencijai par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (turpmāk tekstā — “Orhūsas konvencija”);
            
         
               —
            
            
               atcelt Komisijas 2012. gada 9. marta lēmumu;
            
         
               —
            
            
               uzdot, lai Komisija tomēr pēc būtības izvērtētu lūgumu par iekšējās pārskatīšanas veikšanu Tiesas noteiktajā termiņā, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1)
            
            
               Ar pirmo pamatu tiek apgalvots, ka atbildētāja ir pieļāvusi kļūdu, konstatējot, ka prasītājs neatbilst piemērošanas nosacījumiem, kas paredzēti Regulas (EK) Nr. 1367/2006 11. pantā, jo prasītājs jau ir pastāvējis vairāk nekā divus gadus brīdī, kad tas iesniedza pieteikumu par iekšējās pārskatīšanas veikšanu.
            
         
               2)
            
            
               Ar otro pamatu tiek apgalvots, ka atbildētāja ir pieļāvusi kļūdu, norādot, ka Īstenošana regula (ES) Nr. 1143/2011 (2) nevar tikt uzskatīta par administratīvu aktu Regulas (EK) Nr. 1367/2006 10. panta nozīmē, kā tas ir definēts šīs regulas 2. panta 1. punkta g) apakšpunktā, jo lēmums apstiprināt prohlorāzu ir pietiekami individuāls seku un satura ziņā, lai tas būtu administratīvs akts Regulas (EK) Nr. 1367/2006 10. panta 1. punkta nozīmē.
            
         
      (1)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 13. lpp.).
   
      (2)  Komisijas 2011. gada 10. novembra Īstenošanas regula (ES) Nr. 1143/2011, ar ko apstiprina darbīgo vielu prohlorāzu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu un Komisijas Lēmumu 2008/934/EK (OV L 293, 26. lpp.).